Diari Oficial de la Generalitat Valenciana


Sumari del DOGV 419, del 25-08-1986 (1986/807017)

ORDRE de 23 de juliol de 1986, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics en biblioteques dels Centres de Professors de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   419

Data del DOGV
:   25-08-1986

Secció del DOGV
:   ALTRES DISPOSICIONS

Número del document
:   1986/807017


Data del document
:   23-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de juliol de 1986, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics en biblioteques dels Centres de professors de la Comunitat Valenciana.  
Pel Decret 12/1985 de 14 de febrer, del Consell de la Generalitat Valenciana es regulà la creació i funcionament dels Centres de Professors de la Comunitat Valenciana. En l'article segon es fixen les funcions a exercir per aquests Centres, entre les quals, hi ha la de facilitar un servei de documentació i difusió de materials didàctics i pedagògics als professors i Centres d'ensenyament de la zona o Comarca. Per això a aquests Centres se'ls ha dotat d'una biblioteca, on cal fer una sèrie de treballs tècnics de classificació i posada al punt del fons bibliogràfic per a millorar el servei que aquestes biblioteques presten al professor de la zona.   
Amb aquesta finalitat i fent ús de les atribucions que en confereix l'article 35 de la Llei de la Generalitat Valenciana 5/1983, de 30 de desembre de Govern Valencià,   
ORDENE:  
Article primer  
Es convoca concurs públic per a la concessió de 8 ajudes per a treballs tècnics a desplegar en la biblioteca dels Centres de Professors d'Alcoi, Castelló, Elx, Gandia, Montcada i Torrent i s'aproven les bases per les quals es regeix aquesta convocatòria que figuren com a Annex a aquesta Ordre.   
Article segon  
Les referides ajudes per a treballs tècnics seran sufragades amb càrrec a l'aplicació pressupostària 76.64.849.7.929.   
DISPOSICIONS FINALS  
Primera  
Es faculta el Director General d'Ensenyaments Universitaris i Investigació perquè en l'àmbit de les seues competències dicte les resolucions o instruccions que considere necessàries per a dur a terme el que disposa aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 23 de juliol de 1986.   
El Conseller de Cultura, Educació i ciència  
CEBRIA CISCAR I CASABAN  
ANNEX  
Bases per a la concessió d'ajudes per a treballs tècnics a desplegar en les Biblioteques dels Centres de Professors de la Comunitat Valenciana.   
Primera: Objecte de les ajudes.   
L'objecte de les ajudes és la realització de treballs tècnics en les biblioteques dels Centres de Professors de la Comunitat Valenciana.   
Segona Sol·licitants.   
Podran sol·licitar aquestes ajudes tots els Titulats Universitaris residents en l'àmbit de la Comunitat Autònoma Valenciana.   
Tercera Característiques de les ajudes.   
La dotació de cadascuna de les ajudes serà de tres-centes mil pessetes (300.000) a pagar en cinc lliuraments, prèvia certificació d'aprofitament expedida pel Director del Centre de Professors corresponent.   
El període d'aprofitament de l'ajuda serà del 15 de setembre fins al 15 de març de 1987.   
El fet d'haver gaudit d'aquestes ajudes no estableix cap tipus de relació laboral amb la Conselleria de Cultura, Educació i Ciència, ni suposa cap compromís d'incorporació posterior a la plantilla dels Centres de Professors.   
Quarta Termini i formalització de les sol·licituds.   
Les sol·licituds, adreçades al Conseller de Cultura, Educació i Ciència, podran presentar-se en el Registre General de la Conselleria de Cultura, Educació i Ciència, en els Serveis Territorials o per qualsevol dels mitjans que estableix l'article 66 de la Llei de Procediment Administratiu.   
Les sol·licituds s'acompanyaran amb la següent documentació:   
- Instàncies de sol·licitud on facen constar: les circumstàncies indicades en la Base segona, l'acceptació dels requisits d'aquesta convocatòria i el Centre de Professors que se sol·licita.   
- Currículum vitae.   
- Documents que acrediten els mèrits al·legats.   
Les instàncies es podran presentar des de la publicació d'aquesta Ordre en el Diari Oficial de la Generalitat Valenciana fins al dia 10 de setembre de 1986.   
Cinquena Selecció dels sol·licitants.   
La selecció dels sol·licitants la realitzarà una comissió presidida pel Director General d'Ensenyaments Universitaris i Investigació i integrada pels següents membres:   
- Els Directors dels Centres de Professors de Castelló, Torrent i Elx.   
- El Cap del Servei del Llibre, Arxius i Biblioteques de la Direcció General de Cultura.   
- El Cap del Servei de Perfeccionaments del Professorat i Renovació Pedagògica de la Direcció General d'Ensenyaments Universitaris i Investigació.   
La Comissió tindrà facultat per a resoldre tots els dubtes que sorgesquen en la interpretació d'aquestes bases, i també la possibilitat d'entrevistar els sol·licitants, si ho considera escaient.   
La Comissió elevarà proposta al Conseller de Cultura, Educació i Ciència, per a la Resolució Final i posterior publicació en el Diari Oficial de la Generalitat Valenciana.   
Sisena Barem per a la selecció.   
a) Expedient acadèmic: fins a 4 punts.   
b) Realització de cursets especialitzats en biblioteconomia: fins a 3 punts.   
c) Altres mèrits relacionats amb la matèria objecte d'aquesta convocatòria: fins a 3 punts.   
No es tindran en compte els mèrits presentats que no estiguen degudaments justificats.   
Setena obligacions dels becaris.   
El becaris queden obligats a realitzar el treball tècnic de Biblioteca que els encomane el Director del Centre de Professors, i per això hauran de realitzar el mateix horari que la resta del personal del Centre.   
Aquestes ajudes seran incompatibles amb la realització de treballs o estudis que impedesquen l'acompliment de la finalitat proposada i amb l'aprofitament d'altres ajudes semblants.   
vuitena Recessió de l'ajuda.  
La Conselleria de Cultura, Educació i Ciència podrà suspendre qualsevol ajuda concedida quan al seu parar hi haja per part del beneficiari incompliment de les obligacions contretes.